cyanic-selkie/wikianc huggingface dataset:
Aalto-1
Ajankohta lykkääntyy
Laukaisua lykättiin jälleen kesäkuussa 2016 muutamilla kuukausilla syys-marraskuulle 2016. Viimeisimmän viivästyksen taustalla on Vandenberg Air Force Base laukaisukapasiteetti, joka on varattu muille laukaisijoille elokuusta syyskuun alulle. Aalto-1:n laukaisua lykkää myös Iridium NEXT -konstellaation ensimmäinen laukaisu, jonka oli alun perin tarkoitus tapahtua Aalto-1:n avaruuteen vievän Formosat-5 -satelliitin ja SHERPA-hyötykuorma-adapterin laukaisun jälkeen. Iridium-laukaisu on kuitenkin SpaceX:n prioriteeteissa korkeammalla, ja lykäten Aalto-1:n laukaisun myöhemmälle ajankohdalle. Aalto-1:n laukaisu lykkääntyi jälleen AMOS-6 -tietoliikennesatelliitin laukaisuvalmistelujen yhteydessä sattuneen Falcon 9 -raketin räjähdyksen seurauksena. Lokakuussa 2016 aikaisin mahdollinen laukaisuajankohta oli siirtynyt tammikuulle 2017.
Joulukuun 2016 tilanteessa satelliitin laukaisun odotettiin tapahtuvan vuoden 2017 ensimmäisen vuosineljänneksen aikana, mikäli SpaceX:n Falcon 9 -kantoraketti jatkaisi laukaisujaan saman vuoden tammikuussa.
Kantoraketti vaihtuu
Spaceflight Intel Reportin helmikuussa 2017 julkaiseman artikkelin mukaan SHERPA-laukaisu oli viivästymässä jopa vuodelle 2018. Muutamaa viikkoa artikkelin julkaisun jälkeen Spaceflight Industries julkaisi tiedotteen, jossa se ilmoitti siirtäneensä kaikki Formasat-5 -laukaisun toissijaisiksi hyötykuormiksi suunnitellut satelliitit laukaistavaksi muilla kantoraketeilla. Yhtiön edustaja kertoi myöhemmin SpaceNewsille, että satelliitit olivat siirretty kahdelle laukaisulle, joista toinen oli yhtiön oma Falcon 9:llä myöhemmin vuonna 2017 laukaistavaksi suunniteltu SSO-A-lento, ja toinen jonkun muun ”kansainvälisen laukaisutoimijan” lento vuoden 2017 kesällä tai syksyllä. Aalto-1 oli siirretty ”kansainvälisen laukaisutoimijan” lennolle, sillä maaliskuussa 2017 uutisoitiin satelliitin laukaisun siirtyneen intialaisen PSLV-XL-kantoraketin seuraavalle lennolle, joka oli tarkoitus laukaista Bengalinlahden rannalla sijaitsevasta Satish Dhawanin avaruuskeskuksesta 23. huhtikuuta 2017. Samalla laukaisulla on tarkoitus laukaista Aalto-1:n lisäksi kymmeniä muita piensatelliitteja.
Plasmajarru
Satelliitin kolmas hyötykuorma on Ilmatieteen laitoksen tutkijan Pekka Janhusen kehittämän sähköpurjeen idean toimivuutta testaava plasmajarru (EPB). Jarrun satametrinen ja 25–50 mikrometrin paksuisista metallilangoista koostuva lieka, jonka päähän on kiinnitetty 0,5–1 gramman paino, voidaan korkeajännitelähteen avulla varata positiivisesti tai negatiivisesti. Positiivisen varauksen ylläpitämiseksi Aalto-1 on varustettu neljällä elektronitykillä.
Tiedehavaintovaiheen päätyttyä Aalto-1 kiihdyttää itsensä pyörimisliikkeeseen, jonka pyörimisakseli on samansuuntainen Maan pyörimisakselin kanssa, ja laskee liekaa kymmenen metriä. Satelliitti mittaa tämän jälkeen positiivisesti ja negatiivisesti varatun liean ja Maan ionosfäärin välistä vuorovaikutusta. Liean varaaminen sekä mittaukset tehdään satelliitin ollessa Maan napa-alueiden yläpuolella, missä ionosfäärin plasma virtaa kohtisuorasti satelliitin pyörimisakselia nähden ja Maan magneettikentän aiheuttama Lorentzin voima vaikuttaa plasmajarruun sähköpurje-efektin kanssa yhdensuuntaisesti. Sähköpurje-efektin suuruus voidaan selvittää tutkimalla pyörimisnopeuden muutosta ja magneettikentän voimakkuutta. Mission lopulle suunniteltua hallittua kiertoradalta pudottamista varten lieka kelataan satametriseksi ja varataan negatiivisesti.
Tuuliajolla (albumi)
Tuuliajolla on reggaeartisti Raappanan kolmas pitkäsoitto, joka julkaistiin Suomen Musiikin kautta 22. maaliskuuta 2013. Se nousi julkaisuviikollaan Suomen virallisen albumilistan viidennelle sijalle. Albumin esikoissingle "Kauas pois" julkaistiin 2. marraskuuta 2012, ja siitä julkaistiin musiikkivideo samalla viikolla. Kappale nousi parhaimmillaan Suomen virallisen singlelistan 14. sijalle. Albumin toinen musiikkivideo julkaistiin helmikuussa 2013 kappaleesta "Kylmä kivi". Tuuliajolla -albumin tuotannosta vastaa Raappanan edellisien albumien tapaan Bommitommi.
Fallout: Brotherhood of Steel
Pelin tarina
thumb|left|Taistelutilanne Fallout: Brotherhood of Steel -pelissä. Fallout: Brotherhood of Steel -pelissä seurataan uuden tulokkaan ensimmäistä tehtävää, jossa hänen pitää löytää kadonneet Brotherhoodin paladiinit, joiden uskotaan olevan kaupungissa nimeltä Carbon. Pelaajan selvitettyä tiensä ulos skorpioneja täynnä olevasta varastorakennuksesta häntä kehotetaan menemään kraatteriin, joka sijaitsee kaupungin ulkopuolella. Päästyään perille pelaajalle käy ilmi, että Carbonin pormestari oli myynyt kaupungin rosvoille. Pelaajan ja pormestarin välinen taistelu alkaa, ja pelaajan tapettua tämän, pelaaja palaa takaisin kaupunkiin, joka on ryöstäjien hyökkäyksen kohteena. Kaupungin asukkaat, jotka piileskelevät varastorakennuksessa, pyytävät pelaajaa pelastamaan heidät. Tähän ryhtyäkseen, pelaajan pitää puhdistaa kaupunki ryöstäjistä ja tappaa näiden johtaja. Vault Dwellerin, Falloutin päähenkilön avulla pelaaja lähtee matkaan kohti Losin kaupunkia. Losissa etsiessään mutantteja, pelaaja törmää Church of the Lost -kulttiin. Brotherhoodin paladiini Rhombus pyytää pelaajaa tappamaan kyseisen kultin johtajan, Blaken. Tapettuaan Blaken pelaaja saa avaimen takaisin kuolleelta kultin johtajalta. Pelaaja saattaa Rhombuksen kirkkoon, jossa ghoulit tappavat hänet lähes heti sen jälkeen, kun hän on antanut pelaajalle avainkortin. Tämän jälkeen pelaaja löytää piilotetun holvin, josta hän löytää mutanttiarmeijan rippeitä. Pelaajan tapellessa mutanttikenraali Attista vastaan hän päätyy tajuttomaksi ja hänet jätetään kuolemaan. Holvin ihmisasukkaiden avulla pelaaja virkoaa ja menee sisään holvin raunioihin etsimään Attista, joka on mutatoitunut entistä suuremmaksi. Pelaaja taistelee tiensä tietokoneterminaaliin, jolla holvin voi tuhota. Tämän tehtyään pelaajan pitää juosta monorail-junaan, jonka avulla hän ehtii pakoon holvin räjähdykseltä.
Pelattavissa olevat hahmot
Pelaaja valitsee yhden kuudesta hahmosta, jota hän ohjaa pelihahmonaan. Pelissä ei ole ryhmäjäseniä, jotka kulkevat pelaajan mukana kuten muissa Fallout-sarjan peleissä. Seuraavan listan kolme viimeistä hahmoa avautuvat pelaaja käytettäviksi sen jälkeen, kun pelaaja suorittaa loppuun tietyn osan pelistä.
Camila Giorgi
Camila Giorgi (s. 30. joulukuuta 1991 Macerata) on italialainen tennispelaaja. Hänen uransa korkein tähänastinen rankingsijoitus on kaksinpelissä 26. sija, jonka hän saavutti lokakuussa 2018. Hän on voittanut urallaan kaksi WTA-turnausta kaksinpelissä, Alankomaissa kesäkuussa 2015 ja Itävallassa 2018
Hammashaukka
Hammashaukka (Harpagus bidentatus) on haukkojen heimoon kuuluva päiväpetolintu. Sen esiintymisaluetta ovat Belize, Bolivia, Brasilia, Kolumbia, Costa Rica, Ecuador, El Salvador, Ranskan Guyana, Guatemala, Guayana, Honduras, Meksiko, Nicaragua, Panama, Peru, Suriname, Trinidad ja Tobago sekä Venezuela. Sen kanta on arvioitu eloinvoimaiseksi, sillä esiintymisalue on hyvin laaja ja kanta riittävän suur, vaikka se onkin hitaasti pienenemässä.
George Lakoff
Lakoff ja metaforan uudelleenmäärittely
Läntisen tieteen perinteessä metafora on nähty ainoastaan kielellisenä konstruktiona. Lakoffin tutkimuksen ydin on ollut hänen argumenttinsa, että metaforat ovat ensisijaisesti mielellisiä konstruktioita, ja että ne ovat keskeisiä ajattelun kehityksessä. Ajattelu ilman metaforia on Lakoffin mukaan mahdollista vain, kun kyseessä puhtaasti fyysinen todellisuus. Mitä abstraktimpi ajatus, sitä useampia kerroksia metaforia tarvitaan sen ilmaisuun. Ihmiset eivät itse huomaa näitä metaforia useista syistä. Yksi syy on, että metaforat ovat 'kuolleet' emmekä enää tunnista niiden alkuperää. Toinen syy on, ettemme vain kiinnitä huomiota siihen, mitä tapahtuu.
Parthenonin marmoriveistokset
Päätykolmiot
Itäinen päätykolmio
Suurin osa päätykolmiokoristelusta on kadonnut, mukaan lukien keskeisimmät hahmot Zeus ja Athene. British Museumin kokoelmiin kuuluu osa vasemman ja oikean laidan veistoksista.
Veistokset Louvressa
Ranskan lähettiläänä Konstantinopolissa toiminut Comte de Choiseul-Gouffier kilpaili Elginin kanssa pääsystä käsiksi Parthenonin veistoksiin. Hän onnistui saamaan Louis François Sébastien Fauvel'n avulla yhden osan temppelin friisistä sekä kaksi metooppia jo vuosina 1788–1798. Erilaisten vaiheiden jälkeen ranskalaisten saama friisin osa (noin 2,1 metriä) sekä toinen metoopeista eli eteläsivun metooppi numero 10 ovat nykyisin näytillä Louvressa. Lisäksi museossa on paloja temppelin muista veistoksista.
Kanttila
Minna Canthin perillisten aikaan (1897-1977)
Minna Canthin perilliset Oy osti vuonna 1916 Kanttilan vieressä olevan tontin ja saivat näin haltuunsa myös Alapuolen rakennuksen toisen osan. Tonttien raja kulki vielä tuolloinkin keskeltä Alapuolta. Vuonna 1917 yrityksen johtajuus siirtyi takaisin varsinaiseen ydinperheeseen, jolloin Minnan poika Jussi (Kaarlo Juho) ryhtyi toimitusjohtajaksi. Yritystoiminta laajeni hänen aikanansa ja yritys hankki liikekiinteistöjä omistukseensa myös maakunnasta.
Vuonna 1947 entinen lankakaupan rakennus uusittiin perusteellisesti: rakennusta lyhennettiin noin 2,5 metriä sen itäpäädystä, ja se korotettiin samaan harjalinjaan päärakennuksen kanssa, jolloin siitä saatiin kaksikerroksinen. Kellarikerros säilyi pääosin ennallaan, mutta itäpäädyn kattilahuonetta ja halkovarastoa laajennettiin hiukan. Ensimmäisen kerroksen seinärakenteissa todennäköisesti hyödynnettiin osakseen vanhoja hirsiseiniä, mutta toisen kerroksen kantavat seinärakenteet uusittiin piirustuksista päätellen kokonaan. Vanhoja hirsiseiniä hyödynnettiin vain kantavissa pystyrakenteissa. Koska ensimmäisessä kerroksessa oli avoin myymälätila, ensimmäisen ja toisen kerroksen välinen puinen lattiarakenne kannatettiin erikoisella rakenteella: ullakolle tehtiin riippuansat, joihin välipohja ripustettiin teräksisillä vetotangoilla.
Myöhemmät vaiheet
Kanttilan rakennushistoriallinen selvitys julkaistiin 19.3.2020, ja Kanttilan kunnostusprojektin ensimmäisen vaiheen arkkitehtisuunnittelijaksi on valittiin arkkitehtitoimisto Arto Mattila.
Guy de Maupassant
Elämäkerta
Maupassantin kirjallinen ura edistyi, kun tunnettu kirjailija Gustave Flaubert otti hänet eräänlaiseksi suojatikseen. Flaubertin välityksellä Maupassant tapasi monia realistisen ja naturalistisen koulukunnan tunnettuja kirjailijoita, kuten Émile Zolan, Ivan Turgenevin sekä Henry Jamesin. Flaubertilta Maupassant oppi muun muassa havaintojen pikkutarkan kirjaamisen.
HMS Swiftsure (1870)
Palvelus
Alus nimettiin vuonna 1901 HMS Orontesiksi ja se myytiin romutettavaksi marraskuussa 1908.
Ladislaus IV
Mongolien hyökkäys
Unkarin kiptšakit nousivat vuonna 1282 kapinaan kuningas Ladislausta vastaan, sillä jännitteet kiptšakien ja kristittyjen unkarilaisten välillä olivat kasvaneet. Ladislaus IV löi kiptšakit Hod-järven taistelussa vuonna 1282, mutta eloonjääneet kiptšakit pakenivat kultaisen ordan alueelle. Siellä kiptšakit suostuttelivat Nogai-kaanin valloitusretkelle Unkariin. Mongolit olivat hyökänneet Unkariin edellisen kerran vuonna 1241. Unkaria oli tuolloin hävitetty pahasti, ja kuningas Béla IV oli joutunut pakenemaan mongolien vyöryä Itävaltaan.
Säkeistö
Säkeistö on runon tai sävellyksen osa, joka koostuu useasta säkeestä. Saman teoksen peräkkäisissä säkeistöissä on useimmiten sama melodia ja sama rytmi, lukuun ottamatta proosarunoja. Säkeistössä voi olla kertosäkeitä, jotka esitetään kahdesti ennen eteenpäin jatkamista.
Vammaiskulttuuri
Nuotit
Kuvionuotit ovat perinteisiä nuotteja helpompia hahmottaa. Näkövammaiset muusikot voivat hyödyntää pistenuotteja tai suurennettuja nuotteja. Pistenuotteja oli aiemmin hyvin vaikeaa opiskella, mutta vuonna 2019 julkaistu maksuton Opi pistenuotteja -oppimateriaali helpottaa tilannetta.
Nakasu-Kawabatan metroasema
Asema on rakennettu kolmeen kerrokseen maan alle, joista päällimmäinen on sisäänkäyntikerros, jossa sijaitsevat portit ja lipunmyynti. Keskimmäinen kerros on Kūkō-linjan käytössä, alempi Hakozaki-linjan käytössä. Raiteet yhdistyvät ennen Tenjinin asemaa ja junat jatkavat vuorotellen Meinohamaan asti.
Mile Sterjovski
thumb|Mile Sterjovski Mile Sterjovski (s. 27. toukokuuta 1979 Wollongong, Australia) on australialainen jalkapalloilija. 181 senttimetriä pitkän Sterjovskin pelipaikka oli useimmiten keskikentän oikealla laidalla tai hyökkäyksessä. Hän pelasi seuratasolla kotimaansa lisäksi muun muassa Ranskassa, Sveitsissä, Turkissa ja Englannissa.
Stone Sour
Historia
Yhtyeen uusin albumi on ensimmäinen, jossa ei ole enää basisti Shawn Economaki, vaan basso osuudet hoiti Skid Row'n basisti Rachel Bolan. Yhtyeen uusin albumi on tupla/konsepti-albumi ja ne molemmat julkaistaan eri aikoihin. Albumit kantaa nimeä House of Gold and Bones. Albumin ensimmäinen osa House of Gold and Bones part 1 julkaistaan vuonna 2012 ja toinen albumi House of Gold and Bones part 2 julkaistaan vuonna 2013.
Elokuun 10. päivänä 2020 Taylor sanoi Neil Griffithsin podcastissa Stone Sourin menneen määrittelemättömän pituiselle tauolle. Hän sanoi: "Koen että Stone Sour on kulkenut itsensä loppuun. Puhuimme bändinä ja päätimme laittaa Stone Sourin määrittelemättömän pituiselle tauoulle. Näin se on." Myöhemmin hän tarkensi näkemyksiään radiohaastattelussa; hänen mielestään Stone Sour oli saavuttanut luovan huippunsa, josta oli päästävä pois, ja hänellä oli myös henkilökohtaisia ongelmia. Hän koki Slipknotin kanssa toimimisen ja soolouran auttavan näiden ongelmien käsittelyssä.
EP:t
{{Palstat
HMS Powerful (1783)
Palvelus
Alus palasi palvelukseen joulukuussa 1792 päällikkönään Thomas Hicks ja alus oli varustettavana maaliskuusta 1793 tammikuuhun 1794. Alus lähti 15. tammikuuta 1794 Jamaikalle päällikkönään William Otway. Elokuussa alus poistettiin palveluksesta.
Alus siirrettiin 1805 Itä-Intian laivueeseen. Se valtasi 13. kesäkuuta 1806 Trincomaleen edustalla ranskalaisen kaapparin L'Henrietten.
Moulin Rouge
Moulin Rougen rakennutti vuonna 1889 Joseph Oller. Se sijaitsee Pigallen punaisten lyhtyjen alueella Pariisin kahdeksannessatoista kaupunginosassa (arrondissement) lähellä Montmartrea. Kabaree on tunnettu suuresta punaisesta tuulimyllystä katollaan. Pariisin Moulin Rougen nimen ovat ottaneet käyttöönsä useat muutkin yökerhot ympäri maailmaa.
HMS Bombay Castle (1782)
Palvelus
Anthony Malloy vastaanotti aluksen päällikkyyden vuonna 1789 ja alus varustettiin merelle lähtöön toukokuussa 1790 Plymouthissa. Alus liitettiin 1790 Espanjan laivaston alaisuuteen päällikkönään John Duckworth. Se poistettiin palveluksesta syyskuussa 1791. Alus kunnostettiin Plymouthissa heinäkuusta 1792 - tammikuuhun 1795, jolloin se palautettiin palvelukseen elokuussa 1784 päällikkönään Thomas Sotherby.
Lunkulansaari
Talvi- ja jatkosota
Lunkulansaarta oli linnoitettu kesällä 1939, rakentamalla sinne neljä puolustuslinjaa. Talvisodan aattona 29. marraskuuta 1939 aloitettiin Lunkulansaaren evakuointi. Suurin osa evakuoitiin autoilla Salmin kirkonkylän kautta länteen ja loput väestöstä veneillä Uuksalonpäähän. Lunkulansaaren mantereeseen yhdistävänä pengertien silta räjäytettiin 1. joulukuuta ja Suomen puolustusvoimat vetäytyivät Lunkulansaaresta Mantsinsaareen 5. joulukuuta. Lunkulansaaren pohjoispää vallattiin kuitenkin takaisin joulukuun 8. päivänä. Lunkulansaaren pohjoispää pysyi Suomen hallussa sodan loppuun asti, jolloin sieltä oli Moskovan rauhansopimuksen perusteella vetäydyttävä.
Parkanon vaakuna
thumb|upright=0.5|Parkanon vaakuna Parkanon vaakunassa on sinisessä kentässä aaltokoroinen kultahirsi ja sen päällikkeenä pystyssä kultainen mänty, jonka kuoritut kyljet ovat hopeiset. Männyn latvan molemmin puolin on saatteena seitsemänsakarainen hopeinen tähti. Vaakunan on suunnitellut Germund Paaer ja se otettiin käyttöön vuonna 1950. Oletetaan että pitäjän nimi johtuisi niin sanotusta "parkkamännystä", parkkileivän aineksesta.
Niran Baibulat
Niran Baibulat (s. 1960 Tampere) on helsinkiläinen kuva- ja tekstiilitaiteilija. Hän yhdistelee taiteessaan tekstiilimenetelmiä ja erilaisia materiaaleja. Hänet valittiin Vuoden tekstiilitaiteilijaksi 2007.
Baibulat suorittaa parhaillaan kuvataiteen tohtorin opintoja Taideyliopiston Kuvataideakatemian kuvataiteen tohtorin koulutusohjelmassa (KuT). Baibulatin tutkimusaiheena on Vihreä talo, löydettyjä paikkoja (Green House, Found Sites).
Sine qua non
Conditio sine qua non tai klassisen latinan mukaisesti condicio sine qua non tai pelkästään (ehto, syy tms.) sine qua non on latinankielinen fraasi, joka tarkoittaa välttämätöntä ehtoa eli ehdotonta edellytystä (sananmukaisesti käännettynä ’ehto, jota ilman ei [ole/tapahdu jotain muuta]’).
Taidehalli (Budapest)
Taidehalli tai Taidepalatsi on kuvataiteiden näyttelytila Budapestissa Sankarien aukion reunalla. Se toimii samalla periaattella kuin esim. saksalaiset taidehallit: se välittää ja esittelee nykytaiteen suuntauksia, mutta sillä ei ole omaa pysyvää kokoelmaa. Taidenäyttelyjen lisäksi Taidehallissa pidetään tieteellisiä konferensseja, ja se harjoittaa laajaa julkaisutoimintaa. Hallissa on myös kuvataiteita ja niiden tutkimusta käsittelevä kirjasto ja kirjakauppa.
Sisäpyöräily
Sisäpyöräilytunteja voi tarjota mikä tahansa liikuntakeskus, jolla on lajiin soveltuvat pyörät. Spinning-tunteja voivat tarjota ainoastaan lisensioidut salit sekä koulutetut ohjaajat. Spinning-koulutuksessa ja -tunneilla käytetään Star Trac V-Bike sekä Johnny G. Spinner Elite ja Spinner Pro -pyöriä. Johnny G kouluttaa spinningohjaajia ympäri maailman.
Sacha Kljestan
Seurajoukkueura
Kljestan aloitti ammattilaisuransa vuonna 2005 Orange County Blue Starsissa, jossa hän pelasi vain kaksi peliä, ennen kuin siirtyi Major League Soccer pelavaan Chivas USAan. Chivasissa hänet valittiin vuonna 2008 MLS:n tähdistöjoukkueeseen. Vuonna 2010 Kljestan siirtyi belgialaisen RSC Anderlechtin riveihin. Hän voitti seuran paidassa Jupiler Pro Leaguen kolmesti ja Belgian supercupin neljästi. Kljestan pelasi seuran paidassa myös Mestarien liigassa ja Eurooppa-liigassa. Otteluita hänelle kertyi 132 ja maaleja 18.
Italian Grand Prix 1966
Italian Grand Prix 1966 oli Formula 1 -sarjan osakilpailu, joka ajettiin 4. syyskuuta 1966 Monzan radalla. Kilpailun voitti Ludovico Scarfiotti, jolle voitto oli uran ensimmäinen ja samalla ainoa. Jack Brabham varmisti kolmannen maailmanmestaruutensa, vaikka keskeytti kilpailussa öljyvuotoon. Mike Parkers saavutti sen sijaan uransa ainoan paalupaikan.
Konrad Frey
Konrad Frey (24. huhtikuuta 1909 Bad Kreuznach – 24. toukokuuta 1974 Bad Kreuznach) oli saksalainen telinevoimistelija ja olympiavoittaja.
Ikaalisten Tarmo
Historia
Naisten joukkue pysyi kasassa vielä viisi vuotta viimeisen mestaruuden jälkeen vaihtelevalla menestyksellä. Viimeinen saavutus oli kesällä 2006 pääsy ykkössarjan karsintoihin, joissa kuitenkin tuli tappio Hämeenkyrön Räpsälle.
José Luis Rodríguez Zapatero
Poiketen normaalista espanjalaisesta käytännöstä häneen viitataan useimmiten toisella sukunimellään Zapatero. Vaalikampanjan aikana PSOE kehitti sloganin "ZP" (Zapatero Presidente), jonka media on sittemmin ottanut omakseen.
Pääministerinä
Zapatero johti PSOE:n voittoon vuoden 2004 parlamenttivaaleissa. PSOE sai 164 paikkaa, PP:n jäädessä 148:an. PSOE voitti myös 9. maaliskuuta 2008 käydyt vaalit ja kasvatti paikkalukuaan viidellä saaden 169 paikkaa. Oppositiokonservatiivit saivat 153 paikkaa.
Javad Nekounam
Vuonna 2006 Nekounam siirtyi espanjalaiseen Osasunaan kaksivuotisella sopimuksella. Samalla hänestä tuli ensimmäinen iranilaissyntyinen pelaaja joka on siirtynyt Espanjan pääsarjaan.
Työsuhdeturva
”Tanskan malli”
Tanskassa työntekijän irtisanominen on helppoa: irtisanomisaikaa ei ole. Tavoitteena on, että työllistämispäätös ei tuntuisi työnantajista liian suurelta riskiltä. Näin Tanskassa on paljon pienyrityksiä. Työntekijän laatua ja sopivuutta on näet vaikea arvioida ennalta ja työvoiman kysyntä voi yhtäkkiä vähentyä, joten korkea irtisanomissuoja nostaisi työllistämiskynnystä. Myös ammattiliitot arvioivat helpon irtisanomisen laskevan työllistämiskynnystä.
Kihniön vaakuna
Vaakunan selitys on ”sinisessä kentässä kaksi kultaista, alapuolelta sahakoroista palkkia.” Vaakunan on suunnitellut Toivo Vuorela, ja Kihniön kunnanvaltuusto hyväksyi sen kokouksessaan 29. kesäkuuta 1960. Sisäasiainministeriö vahvisti vaakunan käyttöön 10. lokakuuta samana vuonna.
Inka Kallén
Inka Emilia Kallén (aiemmin Kiviharju, s. 30. syyskuuta 1981 Tuusula) on suomalainen näyttelijä ja käsikirjoittaja. Hänet tunnetaan Mirja Mäki­maan roolista TV1:n draama­sarjassa Kotikatu. Koti­kadun päätyttyä vuonna 2012, Kallén siirtyi näyttelemään Mirjaa TV2:n sarjaan Uusi päivä.
Zabaikalskin piiri
Talous perustui kaivostoimintaan 1990-luvun puoliväliin saakka. Nykyään yhä suurempi merkitys on rajaliikenteellä- ja kaupalla. Zabaikalskissa on rajanylityspaikka. Lampaankasvatukseen perinteisesti keskittynyt maatalous tuottaa viljaa, perunaa, vihanneksia, maitoa, lihaa, munia ja villaa.
Työkansa
Jälkiseuraukset
Työkansan lakattua Port Arthuriin perustettiin Kanadan ensimmäinen porvarillinen suomenkielinen sanomalehti Canadan Uutiset. Sosialistit siirtyivät tilaamaan Yhdysvalloissa ilmestyneitä työväenlehtiä: Työmiestä, Raivaajaa ja Toveria, jotka Canadan Suomalainen Sosialistijärjestö tunnusti omiksi äänenkannattajikseen. Kanadan viranomaiset kielsivät niiden levittämisen yksi toisensa jälkeen vuosina 1916–1917, jolloin sosialistijärjestö päätti perustaa oman sanomalehden. Uusi lehti Vapaus alkoi ilmestyä Ontarion Sudburyssa marraskuussa 1917.
Monagas
Pohjoisrannikkoa reunustavaa vuorisjonoa ja Orinocon suiston suoalueit alukuunottamatta Monagas on Llanosiksi kutsuttua ruohotasankoa. Se soveltuu hyvin karjankasvatukseen, mutta pohjoisen ylänköalueilla viljellään kaakaota, sokeriruokoa, bataatteja, jamssia, durraa, maissia, kahvia, puuvillaa, riisiä, tupakkaa, vehnää ja kassavaa. Öljyn löytyminen vuonna 1928 muutti Monagasin talouden täysin.
Soissonsin taistelu (923)
Taistelu
Kruununtavoittelija Robertin joukot olivat leiriytyneet Soissonsiin. Kaarle marssitti joukkonsa sinne ja hyökkäsi sunnuntaina 15. kesäkuuta 923. Käydyn taistelun kerrotaan olleen suuri. Tarinan mukaan Kaarle ja Robert kävivät taistelun aikana oman kaksintaistelun, joka päättyi Kaarlen voittoon ja Robertin kuolemaan. Todennäköisesti Robertin tappoivat kuitenkin tavalliset sotilaat. Laillinen kuningas oli saavuttanut etulyöntiaseman, mutta Robertin poika Hugues Suuri onnistui kokoamaan rivit ja kääntämään taistelun kapinallisten voitoksi. Kaarle joutui pakenemaan henkensä kaupalla, sillä Hugues Suuri, Robertin miehet ja häntä kannattaneet ylimykset pyrkivät sinnikkäästi surmaamaan Kaarlen. Kaarle pakeni aina Belgiaan saakka.
F-jakauma
F-jakaumalla on läheinen yhteys \chi^2-jakaumaan. Jos riippumattomat satunnaismuuttujat U_1 ja U_2 ovat \chi^2-jakautuneita vapausasteilla d_1 ja d_2, niin tällöin
Kirja
Pienin ja suurin kirja
Maailman suurimpia kirjoja ovat eräs profeetta Muhammedista kertova teos, joka on kooltaan 5 m * 8,06 m ja sisältää 429 sivua, painoltaan yhteensä 1 500 kg ; ja Unkarin luonnosta kertova, kooltaan 4,18 m * 3,77 m teos, joka sisältää 346 sivua, jotka painavat yhteensä 1 420 kg.
Kirjat tulevaisuudessa
Sähköisten viestimien kehittyminen on tuonut kirjalle kilpailijoita. Ihmiset kuluttavat aikaa entistä enemmän esimerkiksi internetiä selaillen. Tietosanakirjojen ja suurteosten julkaisu on vähentynyt, mutta kaunokirjallisuus ja laajoja asiakokonaisuuksia sisältävä tietokirjallisuus ovat säilyneet. Antikvariaatin johtaja Matti Pietilä on arvioinut, että painettu kaunokirjallisuus tulee säilymään digitalisaation edetessä tietokirjallisuutta paremmin. Uusi painotekniikka mahdollistaa entistä pienempien painosten ottamisen taloudellisesti kannattavasti. Asiakas voisi tilata kirjan verkkokaupasta ja nide painettaisiin tarvepainatuksena. Kirjavälitys on arvioinut, että kirja-ala menettää useita miljoonia, koska se ei hyödynnä tarvepainatusta riittävästi. Kirjavälityksen koordinoima tarvepainatus aloitettiin 2009. Sen tavoitteena oli ennen kaikkea tuoda tarjolle pitkän hännän kirjatarjonta. Sen hyödyntäminen vaatisi kuitenkin aktiivista markkinointia kustantamoilta ja kirjakaupoilta.
C. P. Snow
Snow oli paroni ja sai CBE -arvon.
Persilja
Persilja eli maustepersilja (Petroselinum crispum) on kaksivuotinen ruohovartinen yrtti, joka kuuluu sarjakukkaiskasvien heimoon. Persiljan alkuperästä ei ole täyttä varmuutta, mutta lajin arvellaan olevan kotoisin Välimeren itäosista tai Aasian länsiosista. Nykyisin persiljaa kasvaa villinä monin paikoin Etelä-Euroopassa ja Aasiassa.
Historia
Antiikin Kreikan olympialaisten voittajan kutreille laitettiin persilja- tai selleriseppele.
Persiljalajikkeet
Juuripersilja kasvattaa porkkanan näköisiä, pitkiä ja kapeita juuria, joita käytetään juuresten tapaan. Sen sanotaan syntyneen vasta 1500-luvulla Saksassa.
Persilja yrttilääkinnässä
Persiljalla on kauan tiedetty olevan lääkinnällisiä vaikutuksia. Sitä on käytetty reuman hoitoon, virtsa- ja kuukautisvaikeuksiin sekä voiteena mustelmien ja turvotuksien hoitoon. Tieteellisesti tehon katsotaan perustuvan sen runsaaseen karoteeni- ja C-vitamiinipitoisuuteen. Tuoreena pureskeltuna persiljan sanotaan raikastavan hengitystä.
Suomi-sarjan kausi 2006–2007
Pudotuspelit
Mestaruus ratkaistiin Mestiskarsinnan yhteydessä kaksiosaisella finaalilla. Voittojen määrä ratkaisi, joten jos kumpikin joukkue olisi voittanut yhden finaalin, olisi seurannut jatkoerä ja rangaistuslaukauskilpailu. Ensimmäinen osa päättyi Titaaneiden 5-2 voittoon, joten Lempäälän Kisa tarvitsi voiton toisesta osaottelusta. Toinen finaali päättyi kuitenkin tasan 5-5, joten Kotkan Titaanit juhli Suomi-sarjan mestaruutta.
Alan McLoughlin
Alan McLoughlin (20. huhtikuuta 1967 Manchester, Englanti – 4. toukokuuta 2021 ) oli irlantilainen jalkapalloilija, pelipaikaltaan keskikenttäpelaaja. Hän oli pituudeltaan 173-senttimetrinen. Hän pelasi koko ammattilaisuransa Englannissa, mutta pääsarjatasolla hän pääsi pelaamaan melko vähän. Hän pelasi Irlannin maajoukkueessa 42 maaottelua.
McLoughlin pelasi 1980-luvun puolivälissä Manchester Unitedin reservijoukkueessa. Tämän jälkeen hän edusti vuoteen 2003 saakka kestäneellä urallaan Swindon Townia, Torquay Unitedia, Southamptonia, Aston Villaa, Portsmouthia, Wigan Athleticia, Rochdalea ja Forest Green Roversia.
McLoughlin pelasi Irlannin maajoukkueessa 42 maaottelua ja teki niissä kaksi maalia vuosina 1990–2000. MM-kilpailuissa 1990 hän pääsi kentälle kahdessa alkulohko-ottelussa. MM-kilpailuissa 1994 hän kuului joukkueeseen mutta ei saanut peliaikaa.
Janne Oksanen
Ura
Oksanen on toiminut musiikin parissa myös klassisen pianonsoiton ulkopuolella. Hän on myös opiskellut orkesterinjohtoa ja sävellystä.
Suomalainen kodin taloustiede
Suomalainen kodin taloustiede (kotitalouden taloustiede), joka perustettiin asetuksella n:o 99/1946 Helsingin yliopistoon, oli ensimmäinen kotitalousalan professuuri Euroopassa. Viran nimi muutettiin kuluttajaekonomiaksi vuonna 1995. Kuluttajaekonomiana virka on kuulunut Helsingin yliopiston maatalous-metsätieteellisen tiedekunnan taloustieteen laitoksen oppiaineisiin.
Virka täytettiin kaksi kertaa
Maanviljelystalouden professori, vt. agraaripolitiikan professori Rurik Jonatan Pihkala (1875–1973) toimi kodin taloustieteen vt. professorina vuosien 1946–49 aikana. Tässä viranhoitotehtävässä häntä avusti syyslukukaudella 1946 maatalous- ja metsätieteiden tohtori Nils Christian Westermarck (1910–2002) ja vuosina 1947–49 filosofian maisteri Laura Maria Harmaja (1881–1954). Maisteri Harmajan avustustehtävä oli kauden loppupuolella nimellinen, sillä hän sairastui joulukuussa 1947 ja avustustehtävä siirtyi sijaisille. Tiedekunnan pöytäkirjojen mukaan sijaisina toimivat muun muassa filosofian lisensiaatti Elli Saurio ja kotitalousneuvos, filosofian tohtori Katri Helena Laine. Syyskuun lopussa 1948 professori Pihkala erosi maanviljelystalouden professorin virasta mutta vielä omasta virastaan eron saatuaan hän jatkoi kodin taloustieteen ylimääräisen professorin viran hoitamista ja kodin taloustieteen laitoksen esimiehenä toimimista.
Filosofian tohtori Elli Saurio nimitettiin kodin taloustieteen kiinteän ylimääräisen professorin virkaan 27. tammikuuta 1950. Nimityksen myötä tohtori Elli Sauriosta tuli ensimmäinen taloustieteelliseen professorin virkaan nimitetty nainen Suomessa.(Kervinen 2005) Ruotsinkielisen maanviljelystalouden professori Nils Westermarckin ehdotuksesta tohtori Saurio alkoi hoitaa kodin taloustieteen professorin virkaa jo kevätlukukauden 1950 alusta ja tiedekunta peruutti vt. kodin taloustieteen professori Pihkalalle antamansa viranhoitomääräyksen esittäen konsistorille, että myös maisteri Laura Harmajalle 22. tammikuuta 1947 annettu määräys sanotun viran hoitamisen avustamisesta peruutettaisiin. Professori Saurio vastasi kodin taloustieteen laitoksen toiminnasta käytännössä eläkkeelle jäämiseensä saakka. Tasavallan Presidentti myönsi 18. marraskuuta 1966 hänelle eron virastaan seuraavasta vuodenvaihteesta alkaen. Professori Saurion kuolinpäivä oli 26. joulukuuta 1966.
Kodin taloustieteen kiinteä ylimääräisen professorin virka jäi avoimeksi toisen kerran vuoden 1967 alusta professori Elli Saurion jäätyä eläkkeelle. Ruotsinkielisen maanviljelystalouden professori Nils Westermarck toimi o.t.o. kodin taloustieteen laitoksen vt. esimiehenä vuosina 1967–71. Professori Westermarckia viran hoidossa avustaneita henkilöitä olivat maatalous- ja metsätieteiden tohtori Maire Honkanen, dosentti Alma Annikki Suviranta, maatalous- ja metsätieteiden kandidaatit Sirkku Päivikki Hintsala ja Kerttu Eva-Liisa Oittila sekä valtiotieteiden kandidaatti Tuttu-Liisa Marjatta Kajatsalo. Maanviljelystalouden laitoksen yp. assistentti 1951–71, maatalous- ja metsätieteiden tohtori Maire Inkeri Honkanen (omaa sukua Tiinonen) toimi vuoden 1972 alusta lähtien kodin taloustieteen laitoksen esimiehenä kodin taloustieteen kiinteän ylimääräisen vt. professorin ominaisuudessa. Tohtori Honkanen nimitettiin mainitun professorinviran haltijaksi 1. syyskuuta 1972 alkaen. Eläkkeelle professori Maire Honkanen siirtyi syyslukukauden 1991 alusta lukien.
Araucanian valloitus
Seuraukset
Sotatoimien loputtuakaan ei Araucania ollut täysin rauhoittunut: välikohtauksia sattui vielä 1900-luvulla. Siitä huolimatta alueelle rupesi virtaamaan chileläisiä ja eurooppalaisia maahanmuuttajia. Argentiina ryhtyi myös valloittamaan alueita, joilla vielä oli itsenäisiä intiaaneja. Tästä syystä suurin osa Argentiinan mapucheista muutti Chileen.
1,6-heksaanidioli
1,6-heksaanidiolia käytetään mm. polyesterin ja polyuretaanin valmistuksessa. Yhdistettä valmistetaan teollisesti hydraamalla adipiinihappoa tai sen estereitä katalyytin avulla.
Kartanon naiset
Arviot
Kartanon naiset sai ristiriitaisen vastaanoton. Aamulehden kriitikon mukaan ”Filmin aatepohja on aito ja tosi ja parhaimmissa kohdissaan sen paatos nousee komeasti ja vaikuttavasti talvisodan hengessä --- Tiettyä pateettisuutta ja pingottuneisuutta on havaittavissa. --- Suomalainen tuntu on kauttaaltaan elävä ja selvästi tajuttava.” Vasemmistolehdistä Suomen Sosialidemokraatin kriitikko ei ymmärtänyt, miksi suomalaisen naisen osuutta sodassa piti kuvata rikkaiden kartanon naisten kautta. Lehti mitätöi täysin varakkaiden naisten osuuden sotaponnistuksissa ja ylisti vähäosaisten naisten uhrauksia. Helsingin Sanomissa kriitikko piti ”filmin hermoa” teennäisenä ja pakotettuna ja huomautti huumorin täydellisestä puuttumisesta. Kaikkiaan aikalaiskriitikot kokivat Kartanon naisten arvokkuuden ikäväksi ja vakavuuden painostavaksi. Näyttelijöiden suorituksia kiitettiin. Esiin nostettiin eritoten Helinän tulkinta Barbarasta.
Kim Dotcom
Politiikka
Vuonna 2012 Dotcom julkisti Yhdysvaltain presidentille Barack Obamalle tarkoitetun musiikkikappaleen "Mr. President", joka liittyi Internetin vapauteen.
Lick Records
Historia
Hanoi Rocksin viimeiseksi julistettu kokoonpano (Andy McCoy, Nasty Suicide, Timo Kaltio, Terry Chimes) otti laulajakseen Anita Chellemahin ja näin syntyi Cherry Bombz loppukesästä 1985. Tämän jälkeen kiisteltiin siitä, koskiko CBS:n tai Lick Recordsin sopimus Cherry Bombzia, joka oli jäljelle jäänyt Hanoi Rocksin viimeinen kokoonpano Michael Monroen erottua itse. Pian oli selvää, ettei CBS-sopimus koskenut Cherry Bombzia, mutta Lick päätti jatkaa Cherry Bombzin julkaisijana Hanoi Rocks -julkaisijan pohjalta. Brittiläinen Lick oli nyt täysin Richard Bishopin johtama ja hän tuli hyvin toimeen Andy McCoyn sekä Nasty Suiciden kanssa. Lick ajautui kiistoihin, kun Bishop sijoitti Cherry Bombziin osan Michael Monroelle kuuluneesta osuudesta, joka oli syntynyt Bishopin laitettua Hanoi Rocksin vanhan katalogin myyntiin. Cherry Bombz ei kuitenkaan tuonut rahoja takaisin ja Monroe katsoi ylioptimistisen Bishopin huijanneen häntä. Lisäksi ristiriitaa tuli siitä, kun Bishopin Lick Records tulikin McCoyn ja Suiciden johtaman Cherry Bombzin levy-yhtiöksi eikä soolouraansa aloitelleen Michael Monroen. Lick Records julkaisi Cherry Bombzin ensimmäiset singlet ”Hot Girls In Love / Feline Feeling” ja 12" maksisinglen eli EP:n ”Hot Girls In Love / 100 Degrees In The Shade / Feline Feeling / Oil & Gasoline”. Cherry Bombzin seuraava julkaisu, viisiraitainen EP, jota mainostettiin mini-LP:nä, julkaistiinkin Polarvox Musicin Yahoo!-levymerkillä. Lick kuitenkin julkaisi vielä 1986 Cherry Bombzin viimeisen singlen ”House Of Ecstasy / Declaration” ja 12" maksisinglen ”House Of Ecstasy / Countryfield Inner City Blues / Running (Back To Your Lover)”.
Cherry Bombzin jälkeen Lick Recors keskittyi vain Hanoi Rocks -kokoelmien julkaisuun ja vanhojen Hanoi Rocks -albumien uudelleenjulkaisemisiin. Jo marraskuussa 1985 Lick julkaisi The Best of Hanoi Rocks -kokoelma-LP:n, joka julkaistiin uudelleen vielä CD:nä 1988. Vuonna 1989 Lick Records julkaisi kaikki Hanoi Rocksin albumit CD-versioina. Vuonna 1990 ilmestyi LP:nä ja CD:nä Hanoi Rocks -kokoelma Tracks From A Broken Dream. Vuonna 1992 ilmestyi yksi tunnetuimmista Hanoi Rocks -kokoelmista Lean on Me, jonka piti olla viimeinen Hanoi Rocks- kokoelma, koska Lick Records jätti työnsä siihen. Hanoi Rocks- kokoelmien ja -tuotannon julkaisemista jatkoi Lick Recordsin jälkeen Essential, joka on Castle Musicin julkaisija. Castle Communications eli Castle Music taas kuuluu Sanctuary Records Groupiin. Castle Musicin Essential julkaisi CD:inä 1995 kaikki Hanoi Rocksin albumit Rock & Roll Divorcea lukuun ottamatta ja lisäksi Lean on Me -kokoelman. 23. huhtikuuta 2001 Castle Musicin Essential-julkaisijalla julkaistiin tupla-CD-kokoelma Decadent Dangerous Delicious. Samana vuonna Castle Music julkaisi uudelleen CD:inä kaikki Hanoi Rocksin albumit Rock & Roll Divorcea lukuun ottamatta ja Lean on Me -kokoelma. Sanctruary Records Group julkaisi Sanctuary Midline -julkaisijalla Hanoi Rocks -kokoelman ”Up Around The Bend - Definitive Collection” 19. tammikuuta 2004. 31. heinäkuuta 2006 julkaistiin vielä uudelleen kokoelma Decadent Dangerous Delicious Castle Musicilta.
Kim Dotcom
Yksityiselämä
Dotcom avioitui 20. tammikuuta 2018 23-vuotiaan Elizabeth Donnellyn kanssa Uudessa Seelannissa.
Maksim Kanunnikov
Seurajoukkueura
Kauden 2012–2013 alussa Kanunnikov ehti pelata Zenitissä yhdeksän liigaottelua, kunnes seura myi hänet tammikuussa 2013 miljoonan euron siirtosummalla niin ikään Venäjän liigassa pelaavaan Amkar Permiin. Hän edusti seuraa kevään aikana 11 liigaottelussa ja seuraavalla kaudella 24 liigaottelussa. Heinäkuussa 2014 Kanunnikov siirtyi neljänteen Venäjän liigan seuraansa, kun Rubin Kazan hankki hänet 1,5 miljoonalla eurolla. Kaudella 2014–2015 Kanunnikov pelasi 26 liigaottelua.
Hjalmar Kokko
Hjalmar Kokko (, 4. maaliskuuta 1898 Helsinki – 1941 Itä-Karjala) oli suomalainen painija ja painivalmentaja. Hän siirtyi sisällissodan jälkeen Neuvosto-Venäjälle ja voitti myöhemmin Neuvostoliiton mestaruuden kreikkalais-roomalaisen painin 67 kg:n sarjassa.
Oz Fox
Tausta
Stryperin jälkeen Oz Fox on soittanut useissa hankkeissa mukaan lukien hänen ja Stryper-basisti Timothy Gainesin omassa yhtyeessä Sindizzy, joka julkaisi vuonna 1998 albumin He's not dead. Sindizzy jäi kuitenkin lyhyeksi hankkeeksi Foxin liittyessä takaisin Stryperiin yhtyeen comebackin vuoksi vuonna 2003. Vuonna 2005 Fox levytti Michael Sweetin, Robert Sweetin ja yhtyeen uuden basistin, Tracy Ferrien kanssa Reborn-levyn.
Krasnozjorskoje
Krasnozyorskoje (ven. Краснозёрское) on kaupunkimainen taajama Novosibirskin alueella Venäjällä. Vuonna 2020 Krasnozyorskojeissä oli 9133 asukasta. Krasnozyorskoje sijaitsee 270 kilometrin päässä Novosibirskistä. Kaupunki on Krasnozyorskojein alueen hallintokeskus. Krasnozyorskoje on perustettu vuonna 1773.
Timo Ronkainen (sarjakuvapiirtäjä)
Ronkaisen piirtämiä sarjakuvia on julkaistu monissa eri yhteyksissä, muun muassa Pahkasiassa, Ilta-Sanomissa sekä Suomen MAD-lehdessä. Hän voitti myös vuonna 1989 käydyn Kemin sarjakuvapäivien strippisarjan kilpailun.
Suomen Sosialidemokraattisen Puolueen 5. puoluekokous
thumb|280px|Puoluekokousväkeä Oulun työväentalolla. Näyttämön yläpuolella lukee teksti "Yksimielisyyttä leivän hengen ja oikeuden puolesta". '''Suomen Sosialidemokraattisen puolueen 5. puoluekokous''' järjestettiin Oulun työväentalolla 20.–26. elokuuta 1906. Se muodostui merkittäväksi koko suomalaisen työväenliikkeen kannalta, kun SDP hylkäsi aseellisen vallankumouksen tavoittelun ja radikaalin luokkataisteluopin ja siirtyi parlamentaristiselle linjalle, jonka ensimmäinen tavoite oli kevään 1907 eduskuntavaalit. Samalla puoluetta yhtenäistettiin aatteellisesti: toimenpiteisiin lukeutui muun muassa yksittäisten jäsenien erottamisia sekä irtisanoutuminen siihen kuuluneiden työväenyhdistysten liepeilla toimineista vallankumouksellisista ja jopa anarkistista aineksista. Vaikka päätös eduskuntatyöhön keskittymisestä tehtiin yksimielisesti, pitivät puolueessa vahvan aseman saaneet nuorsosialistit oman salaisen tapaamisensa, jossa he perustivat lyhytikäiseksi jääneen maanalaisen taistelujärjestön.
Oulun kokoukseen antoivat leimansa syksyn 1905 suurlakko sekä heinä–elokuun vaihteen epäonnistunut Viaporin kapina. Suurlakon jälkeen keisari Nikolai II palautti ensimmäisen sortokauden aikana kumottuja kansalaisoikeuksia. Kuukautta ennen Oulun puoluekokousta hän vahvisti uuden vaalilain ja valtiopäiväjärjestyksen, jotka mahdollistivat huomattavasti entistä säätyvaltiopäiväjärjestystä kansanvaltaisemman päätöksenteon. Viaporin kapina puolestaan merkitsi loppua suurlakon yhteydessä syntyneille punakaarteille, jotka nyt päätettiin lakkauttaa. Puoluekokouksessa tehtiin myös merkittäviä sisäisiä organisaatiouudistuksia ja hyväksyttiin valtakunnallinen vaaliohjelma seuraavan kevään eduskuntavaaleja varten. Puheenvuoroissa näkyi erityisesti puolueeseen suurlakon jälkeen tulleen nuoren radikaalin sivistyneistön ja maltillisempien työväenliikkeen veteraanien välinen valtataistelu.
Patriarkaalinen pappeus
MAP-kirkossa oli Joseph Smithin veljen Hyrum Smithin jälkeläinen johtavana patriarkkana aina vuoteen 1979, jolloin tuolloinen johtava patriarkka Eldred G. Smith vetäytyi eläkkeelle siunaamatta itselleen seuraajaa. Kirkko ilmoitti virallisesti kirkossa olevan niin paljon patriarkkoja, että jokainen kirkon jäsen saa itselleen kuuluvan patriarkaalisen siunauksen, eikä johtavan patriarkan virka enää näin ollen ole tarpeellinen. Tämän myötä patriarkaalinen pappeus tuntuu menettäneen merkitystään.
Bryce Menzies
Ralliura
2011 Menzies siirtyi ajamaan TORC-sarjaan Pro-2 luokkaan, jossa hän voitti mestaruuden heti avauskaudellaan. Menzies onnistui puolustamaan mestaruuttaan heti seuraavalla kaudella ja voitti myös toisen kerran Baja 500 -rallin. Hän voitti vielä kolmannen kerran peräkkäin TORC mestaruuden 2013 ja saavutti samana vuonna MINT 400 -rallin voiton.
Wymbritseradiel
Vuonna 2011 Wymbritseradiel yhdistettiin laajassa kuntaliitoksessa lähikuntien Bolswardin, Nijefurdin, Sneekin ja Wûnseradielin kanssa uudeksi kunnaksi nimeltään Súdwest-Fryslân, josta tuli pinta-alaltaan Alankomaiden suurin kunta.
Väinönkallion kalliomaalaus
Löytäminen
Kohteen löysi vuonna 2002 Ilmo Sipilä, joka ei kuitenkaan ilmoittanut löydöstään heti. Vuonna 2003, jolloin hän toimitti löytöilmoituksen eteenpäin, löysivät saman maalauksen myös Hannu Poutiainen ja Antti Lahelma Lahden museon toimeenpanemassa kalliomaalausten inventoinnissa.
Kyyhkyslakka
Kyyhkyslakka on kesyjen kyyhkysten pesä-, lepo- ja turvapaikaksi rakennettu laatikkomainen suoja tai pieni rakennus. Ne sisältävät yleensä kyyhkysreikiä lintujen pesimistä varten. Kyyhkyset ovat olleet historiallisesti tärkeä ruoan lähde Lähi-idässä ja osassa Eurooppaa, ja niitä on pidetty munien, lihan ja lannan vuoksi.
Hamburger Concerto
Nimikappale perustuu Johannes Brahmsin teokseen Variaatioita erääseen Haydnin teemaan. Kappaleeseen on myös sisällytetty kaksi ensimmäistä säkeistöä alankomaalaisesta joululaulusta O Kerstnacht, schoner dan de dagen, joka esiintyy noin 15 minuutin kohdalla.
Sacré-Cœur
Sacré-Cœurin basilika (, Pyhän Sydämen basilika) on Pariisissa Montmartrella sijaitseva katolinen kirkko ja kaupungin suosituimpia turistikohteita.
Sisäänpääsy kirkkoon on ilmainen. Lisäksi järjestetään maksullisia kierroksia, joihin kuuluu vierailu kirkon kryptassa.
Downtown Los Angeles
Downtown Los Angeles tai Financial District on Los Angelesin kaupunginosa. Se on kaupungin hallinnollinen ja kaupallinen keskus.
Avro 536
Avro 536 on kaksitasoinen lyhyiden matkojen matkustajalentokone, johon mahtuu lentäjän lisäksi neljä matkustajaa. Se on kehitetty Avro 504 -sotilaskoneen pohjalta.
Downtown Los Angeles
Historia
Downtown on Los Angelesin vanhimpia alueita. Alueella sijaitsee vanhoja historiallisesti merkittäviä rakennuksia.
Liikenne
vasen|pienoiskuva|[[Angels Flight -funikulaari]] Downtownissa sijaitsee tunnettu ja vanha Angels Flight -funikulaari, joka avattiin vuonna 1901 ja oli osa Los Angelesin raitiovaunuverkkoa.
Borzjan piiri
Piirin hallinnollinen keskus on Borzjan kaupunki. Lisäksi siihen kuuluu Šerlovaja Goran kaupunkimainen taajama ja 15 maalaiskuntaa: Akurai, Biliktui, Hada-Bulak, Južnoje, Kljutševskoje, Kondui, Kurunzulai, Novoborzinskoje, Perednjaja Byrka, Priozernoje, Solovjovsk, Šonoktui, Tsagan-Olui, Tšindant ja Ust-Ozernaja. Asutuskeskuksia on yhteensä 23.
Nokia 5030
Nokia 5030 on Nokian kehittämä matkapuhelin vuodelta 2009. Se on yhtiön ensimmäinen XpressRadio-malli, ja siinä on sisäänrakennettu antenni.
Juha Fagerstedt
Juha Fagerstedt (s. 15. huhtikuuta 1983 Helsinki) on suomalainen entinen jääkiekkohyökkääjä. Kaudella 2002–2003 Fagerstedt oli mukana voittamassa A-nuorten SM-kultaa HIFK:n riveissä. Fagerstedt edusti Suomea vuoden 2003 nuorten MM-kisoissa. Kaudesta 2003–2004 lähtien Fagerstedt kuului HIFK:n edustusjoukkueen miehistöön. Fagerstedin pelaajaura päättyi kauden 2007–2008 jälkeen. Hän toimii nykyään HIFK:n A-nuorten apuvalmentajana.
Manksit
Manksit ovat Mansaarelta lähtöisin oleva etninen ryhmä. Manksit ovat kelttiläinen kansa, mutta he ovat aikojen saatossa omaksuneet runsaasti skandinaavisia ja englantilaisia vaikutteita. Suurin osa mankseista puhuu englantia, mutta alkuperäistä kelttiläistä manksin kieltä yritetään elvyttää.
Occupation 101
Elokuvan ensi-ilta Yhdysvalloissa oli 26. maaliskuuta. Elokuva voitti kultaisen palmun vuonna 2007 Beverly Hillsin elokuvajuhlilla.
Helmut Lachenmann
Lachenmann opiskeli pianonsoittoa, musiikin teoriaa ja kontrapunktia Stuttgartissa vuosina 1955–1958 sekä sävellystä Luigi Nonon johdolla Venetsiassa 1958–1960. Ensimmäistä kertaa Lachenmannin teoksia esitettiin julkisesti Venetsian biennaalissa (1962) ja Darmstadtin kansainvälisillä kesäkursseilla. Hän toimi sävellysprofessorina Hannoverin (1976–1981) ja Stuttgartin musiikkikorkeakouluissa (1981–1999). Hän on myös pitänyt monia seminaareja, workshopeja ja mestarikursseja, esimerkiksi useaan otteeseen Darmstadtin kursseilla vuosina 1978–2006. Vuonna 2008 Lachenmann opetti vierailevana Fromm-professorina Harvardin yliopistossa. Vuonna 2010 hänestä tuli Royal College of Musicin jäsen. Hän on Hannoverin musiikkikorkeakoulun kunniatohtori sekä taideakatemioiden jäsen Berliinissä, Brysselissä, Hampurissa, Leipzigissa, Mannheimissa ja Münchenissä.
Vaajakosken tehtaat
Makeistehtaat
Kesällä 2011 kaikki yrityksen tuotanto siirtyi uudempaan rakennukseen ja Keskimaa osti vanhan rakennuksen. Vuoden 2012 alussa vanhasta tehdasrakennuksesta purettiin makeistehdasosa, entinen varastosiipi sekä käytöstä poistettu lämpölaitos. Jäljelle jätettiin vain alkuperäinen 1927 valmistunut margariinitehdas, joka on suojelukohde. Siihen on suunnitteilla Keskimaa-museo, marketin sosiaali-, toimisto- ja teknisiä tiloja, varastoja sekä ulkopuolisille yrityksille vuokrattavia toimistotiloja.
Tulitikkutehdas
Tulitikkutehdas Varassaaressa oli yksi ensimmäisiä SOK:n tehtaita Vaajakoskella. Rakennus valmistui 1917, mutta otettiin sodan vuoksi käyttöön vasta 1919. Tehdas laajennettiin kaksikerroksiseksi 1923. Vuonna 1970 perustettiin SOK:n, OTK:n ja Keskon yhdessä omistama Finn-Match Oy. Tehdas toimi nimellä Finn-Match Oy vuoteen 1995 saakka. Nykyään tehdasrakennuksessa toimii muun muassa kuntosali.
Williams FW20
Williams FW20 oli Patrick Headin, Gavin Fisherin ja Geoff Willisin suunnittelema auto, jolla Williams-talli kilpaili Formula 1 -kaudella 1998. Autoa ajoivat hallitseva maailmanmestari Jacques Villeneuve ja toista vuottaan tallissa ollut Heinz-Harald Frentzen.
Return of the Boogie Men
Return of the Boogie Men on yhdysvaltalaisen blues rock -yhtye Foghatin studioalbumi vuodelta 1994. Levy on ilmestynyt myös norjalaisella Seagull-merkillä vuonna 2000.
Maulen taistelu
Inkat lähettivät uhkavaatimuksen, jossa vaadittiin antautumista inkojen valtaan. Mapuchejen vastaus oli kielteinen, ja he olivat päättäneet taistella viimeiseen mieheen. Pari päivää tämän jälkeen mapuchet tulivat inkojen leirin edustalle mukanaan 18 000–20 000 miehen armeija. Tässä vaiheessa inkat yrittivät käyttää diplomatiaa rauhan solmimiseksi. Mapuchejen vastaus oli kuitenkin, että he eivät olleet tulleet tuhlaamaan aikaansa, vaan taistelemaan voitosta tai kuolemasta. Inkat päättivät ryhtyä taisteluun seuraavana päivänä.
Tim Rozon
Nykyään näyttelemisen lisäksi Rozon omistaa Montrealissa ravintolan nimeltään Garde Manger.
Vaajakosken tehtaat
Sahat
Sammallahdessa toimi Keski-Suomen Metsä Oy:n saha vuosina 1922–1931. Keski-Suomen Metsä Oy:n omistajat olivat keskisuomalaisia maanviljelijöitä. Saha meni konkurssiin 1931.
Pistesiipi
Ravintokasvi
Toukka syö puiden oksilla kasvavia viherleviä ja jäkäliä. Kasvatuksessa se kelpuuttaa myös kuihtuneet kasvinlehdet, mutta niiden kuulumisesta ruokavalioon luonnossa ei ole tietoa.
Step by Step
Step by Step voi tarkoittaa ainakin seuraavia:
Englannin ja Walesin vihreä puolue
Englannin ja Walesin vihreä puolue on Yhdistyneessä kuningaskunnassa vaikuttava ympäristöpuolue. Se on maan vihreistä puoluejärjestöistä merkittävin ja se on muodostunut Tony Whittakerin 1973 perustaman People Party -puolueen pohjalle monien vaiheiden kautta. Walesin puolue on osittain itsenäinen alajärjestö.
Maisemapylväs
Keltainen portaalipylväs
Viikin Keltakoipi on Helen Sähköverkon portaalityyppinen maisemapylväs Viikimäen 110 kV sähköasemalla Lahdenväylän vieressä Helsingin Viikinrannassa. Vanhan avokytkinaseman paikalle rakennettiin uudisrakennus, ja maisemapylväs on aseman ja Lahdenväylän välissä ja näkyy paitsi moottoritielle myös kauas ympäristöön. Kuumasinkittyä terästä oleva pylväs on maalattu kirkkaan keltaiseksi ja lisäksi lakattu, jotta sen kestoikä olisi mahdollisimman pitkä. Pylvään on suunnitellut Risto Virkkunen Arkkitehtitoimisto Virkkunen & Co Oy:stä. Sen toimitti Eltel Networks Oy, joka teki alustavan rakennesuunnittelun ja konepajasuunnittelun. Sähköaseman vastaava rakennesuunnittelija Finnmap Consulting Oy tarkasti rakennesuunnitelman ja teki pylvään lujuuslaskennan. Maisemapylväs valittiin Vuoden teräsrakenteeksi 2014, ja se sai myöhemmin nimekseen Viikin Keltakoipi yleisökilpailun perusteella. Sähköasema vihittiin käyttöön toukokuussa 2015.
Murronkylä
Murronkylä tarkoittaa seuraavia maantieteellisiä kohteita:
Tubuainlurikki
Esiintyminen
Fossiililöytöjen perusteella tubuainlurikin esiintymisalue on aikaisemmin ollut paljon nykyistä laajempi keskisessä Polynesiassa.
Lisääntyminen
Pesintä tunnetaan enimmäkseen vain vankeudessa elävien lintujen osalta. Naaras munii yhden tai kaksi munaa. Poikaset lähtevät pesästä noin seitsemän viikon ikäisinä.